Ντέιβιντ «Μπόι» Μάρτιν

Ο Ντέιβιντ Κίρκερ Μάρτιν (αγγλικά: David Kirker Martin, 1 Φεβρουαρίου 1914 – 10 Ιανουαρίου 1991), γνωστός ως Ντέιβ «Μπόι» Μάρτιν ή Μπόι Μάρτιν (Boy Martin), ήταν  Βορειοιρλανδός  επαγγελματίας ποδοσφαιριστής που αγωνίζονταν ως κεντρικός επιθετικός. Έκανε καριέρα σε ομάδες της πατρίδας του και της Αγγλίας αναδεικνυόμενος σε ιδιαίτερα παραγωγικό σκόρερ με περισσότερα από 600 γκολ σε επίσημους αγώνες.

 Βιογραφία 

Ο Μάρτιν πέρασε την παιδική του ηλικία σε ορφανοτροφείο προτού ενταχθεί ως ντράμερ στο σύνταγμα των Βασιλικών Τουφεκίων του Ούλστερ και από εκεί απέκτησε το προσωνύμιο «Μπόι». Ξεκίνησε την καριέρα του από ομάδες της χώρας του, αρχικά στα θερινά πρωταθλήματα και για ένα χρόνο στο ερασιτεχνικό τμήμα της Κλίφτονβιλ και στη συνέχεια στη Μπέλφαστ Σέλτικς από το 1932, στην οποία σημείωσε σε τρία χρόνια 109 γκολ σε 66 αγώνες πρωταθλήματος και 187 σε 118 επίσημους αγώνες σε όλες τις διοργανώσεις. 

Η εξαιρετική ευχέρειά του στο σκοράρισμα έκαναν ομάδες της Αγγλίας να ενδιαφερθούν και έτσι το 1935 ήρθε μεταγραφή στη Γουλβς. Την πρώτη του χρονιά σημείωσε 31 τέρματα σε όλες τις διοργανώσεις. Είχε γίνει γνωστός από αγώνα για το Πρωτάθλημα Βρετανικών Νήσων το 1933, όταν σημείωσε και τα δύο γκολ της Εθνικής Βόρειας Ιρλανδίας επί της Σκωτίας στη νίκη με 2–1. 

Την περίοδο του Δευτέρου Παγκοσμίου Πολέμου αγωνίστηκε με τη μορφή δανεισμού και σε άλλες ομάδες εκτός της Νοτς Κάουντι που είχε τα δικαιώματα του, όπως η Γκλεντόραν, η Γουότφορντ ΦΚ και η Φούλαμ ΦΚ. Μετά το τέλος του πολέμου επανήλθε για να αγωνιστεί για δύο χρόνια στην πατρίδα του. Κέρδισε μόνο ένα τίτλο στην καριέρα του, το πρωτάθλημα του 1932–33 με τη Μπέλφαστ Σέλτικ.
Συνολικά κατά τη διάρκεια της καριέρας του σημείωσε τουλάχιστον 641 τέρματα σε 545 επίσημους αγώνες, έχοντας την υψηλή αναλογία 1,18 γκολ ανά αγώνα. Σε επίσημους αγώνες σημείωσε 76 χατ-τρικ.

 Στατιστικά στοιχεία επίσημων αγώνων 

 Ομάδα  Χρονική περίοδος Αγώνες  Γκολ  Ρόαγιαλ Ούλστερ Ράιφλς    1930–1932, 1940–1942 47 94 Κλίφτονβιλ ΦΚ  1931–1932 9 4 Μαγκεραφέλτ  1931 2 1 Μπέλφαστ Σέλτικ ΙΙ 1932 14 24 Μπέλφαστ Σέλτικ  1932–1945 118 187 Νορθ Σταρ  1932 2 4 Μπαρν Μιλς  1932 1 2 Γούλβερχαμπτον Γουόντερερς  1935–1936 29 20 Γουλβς (αναπλ)  1935–1936 21 30 Νότιγχαμ Φόρεστ  1936–1939 86 47 Νότιγχαμ Φόρεστ (αναπλ)  1938 4 3 Νοτς Κάουντι  1938–1946 33 20 Γκλεντόραν ΦΚ  1941–1942 48 66 Άλντερσοτ  1942 1 0 Γουότφορντ ΦΚ  1942–1943 11 7 Φούλαμ ΦΚ  1942–1943 1 1 Ντέρι Σίτι  1944–1946 54 58 Ίνφαντρι Τρέινινγκ Σέντερ  1945 4 9 Μπαλιμόνι Γιουνάιτεντ  1946–1947 24 30 Μπαλιμένα Γιουνάιτεντ  1947 7 7   Βόρεια Ιρλανδία Νέων  1931 1 1 Εθνική Βόρειας Ιρλανδίας Ερασιτεχνών  1932–1933 5 4 Επιλογή πρωταθλήματος  1933–1945 10 13  Βόρεια Ιρλανδία 1933–1938 10 3 Επιλογή Στρατού  1931 1 3 Επιλογή Βόρειας Λίγκας Ερασιτεχνών  1931 1 2 Επιλογή Βρετανικού στρατού  1932, 1945 2 0 "Anglos" players  1940 1 2Σύνολα   547 642

Πηγή : RSSSF - David "Boy" Martin (2025)

 Δείτε επίσης 

 Κατάλογος ποδοσφαιριστών ανδρών με 500 ή περισσότερα γκολ
 Κατάλογος ποδοσφαιριστών που σημείωσαν ρεκόρ με χατ-τρικ

 Παραπομπές 

 Εξωτερικοί σύνδεσμοι 



Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Εθνικής Βορείου Ιρλανδίας
Κατηγορία:Ποδοσφαιριστές Κλίφτονβιλ ΦΚ
Κατηγορία:Ποδοσφαιριστές Γκλεντόραν ΦΚ
Κατηγορία:Ποδοσφαιριστές Νοτς Κάουντι
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Επιθετικοί ποδοσφαιριστές